
VšĮ Nacionalinis kraujo centras, vadovaudamasis Lietuvos Respublikos viešųjų pirkimų įstatymo 27 straipsnio 1 dalies 2 punktu bei Informacijos viešinimo Centrinėje viešųjų pirkimų informacinėje sistemoje tvarkos aprašo, patvirtinto Viešųjų pirkimų tarnybos direktoriaus 2017 m. birželio 19 d. įsakymu Nr. 1S-91 „Dėl Informacijos viešinimo Centrinėje viešųjų pirkimų informacinėje sistemoje tvarkos aprašo patvirtinimo“, V skyriaus „Kvietimo išankstinei konsultacijai ir (ar) techninių specifikacijų projektų paskelbimo tvarka“ nuostatomis, siekdamas tinkamai pasirengti planuojamam pirkimui, kuris bus vykdomas atviro konkurso būdu, skelbia šį techninės specifikacijos projektą ir kviečia tiekėjus teikti pastabas bei pasiūlymus dėl jame nustatytų reikalavimų. 
Atkreipiamas dėmesys, kad tai yra techninės specifikacijos projektas; viešasis pirkimas kol kas nėra vykdomas ir pasiūlymai jam nėra priimami.

TECHNINĖS SPECIFIKACIJOS PROJEKTAS

[bookmark: _Hlk152935578]Pirkimo objektas – maisto papildai, kurių sudėtyje yra geležies (toliau – maisto papildai).

1. Reikalavimai pirkimo objektui:
1.1. Maisto papildo maistinės medžiagos turi būti organinės kilmės, be konservantų ir GMO. Maisto papildas turi būti tinkantis vegetarams ir veganams.
1.2.  Maisto papildo dozuota forma: kapsulės / tabletės.
1.3. Pagrindinė maisto papildo maistinė medžiaga - organinės kilmės geležis.
1.4.  Maisto papildas turi būti praturtintas vitaminu C.
1.5. Siūlomas suvartoti per parą maisto papildo kiekis turėtų būti viena dozuota forma.
1.6. Siūlomame suvartoti per parą maisto papildo kiekyje, tai yra vienoje dozuotoje formoje, elementinės geležies kiekis turi būti  20-30 mg. 
1.7. Siūlomame suvartoti per parą maisto papildo kiekyje, tai yra vienoje dozuotoje formoje, vitamino C kiekis – ne mažiau kaip 100 mg. 
1.8. Maisto papildo pakuotė – ne mažiau kaip 2 mėn. kursas. (2920 vnt)
1.9. Maisto papildo pakuotė – ne mažiau kaip 1 mėn. kursas. (4380 vnt)
1.10. Maisto papildų vartojimo instrukcijoje ir ženklinimo etiketėje informacija turi būti pateikta lietuvių kalba ir be klaidų, kaip nurodyta Lietuvos higienos normose HN 119:2014 „Maisto produktų ženklinimas“ ir HN 17:2010 „Maisto papildai“. Kartu su pasiūlymu tiekėjas turi pateikti tai įrodančius dokumentus (pvz. siūlomos prekės pakuotės išklotinės / informacinio lapelio kopiją).
1.11. Maisto papildai turi būti notifikuotų maisto papildų sąraše ( https://www.vet.lt/maisto-papildai/index.php ).
1.12. Maisto papildų galiojimo terminas turi būti ne trumpesnis kaip 12 mėn. nuo jo pristatymo Perkančiajai organizacijai dienos.
1.13. Ant papildų pakuotės tiekėjas turės uždėti Perkančiosios Organizacijos logotipą ir nuorodą į tinklapį. Tiekėjas turės parengti pakuotės maketą, kuris turės būti suderintas su Perkančiąja organizacija. Derinimo metu turi būti atsižvelgiama į Perkančiosios organizacijos pastabas, o galutinis maketas turi būti perduotas gamybai tik gavus raštišką (el. paštu) patvirtinimą iš Perkančiosios Organizacijos. Galutinis maketo suderinimas turi būti suderintas ne vėliau 10 d. d. nuo sutarties pasirašymo datos.   


Logotipo pavyzdys:

